Radek Procházka

Radek Procházka (født 9. juni 1985) er en tsjekkisk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 

Procházka har kvadriplegi (tetraplegi), dvs lammelse i begge armer og bein, etter en tyggmargsskade i 2002. Han begynte med boccia samme år. Kallenavnet hans, «Schumacher», fikk han på barneskolen fordi han gikk så sakte.IPC - PROCHÁZKA Radek , besøkt 21. desember 2012. 

Han er utdannet innen finans fra Mendel-universitetet, og jobber som aksjemegler.

Karriere
Procházka kom på 12.-plass ved EM i boccia i 2005, og 4.-plass ved VM i 2006.CPISRA - Boccia CPISRA World Ranking List 2006  , besøkt 22. desember 2012. 

I 2009 fikk han gull ved EM i boccia i Povoa de Varzim i Portugal. Der vant han finalen 3-2 over Fernando Pereira.CPISRA - Boccia European Championships 2009  , besøkt 22. desember 2012. Året etter kom han på 20.-plass ved VM i boccia. I 2011 kom han på 17.-plass individuelt ved World Cup som ble arrangert i Belfast. Han var også med på det tsjekkiske laget som fikk bronse i parkonkurransen ved World Cup 2011, der han spilte sammen med Leoš Lacina og Petr Hubalovsky.Sports Ulster - CPISRA Boccia World Cup - 18-27 August 2011 - Fixtures & Results  , besøkt 22. desember 2012. Ved utgangen av 2011 var han rangert som nummer 21 i verden i klassen BC4.CPISRA - Boccia World Rank List - Friday, Dec 16 2011  , besøkt 22. desember 2012. 

Han deltok ved Paralympiske sommerleker 2012 i London. I parkonkurransen i klassen BC4 fikk Tsjekkia sølvmedalje, der han spilte sammen Leoš Lacina. Tsjekkia tapte her 3-5 for Brasil i finalen. Individuelt kom han på 6.-plass, etter at hun tapte kvartfinalen 3-5 for Stephen McGuire, og tapte for Yuk Wing Leung i kampen om 5.-plassen i plasseringsspillet. 

Referanser

Eksterne lenker
 Profil hos IPC 
 London 2012 - Radek Prochazka
 London 2012 - Athletics - Boccia (resultater PL 2012)

Kategori:Tsjekkiske bocciaspillere
Kategori:Tsjekkiske handikappidrettsutøvere
Kategori:Europamestere
Kategori:Deltakere for Tsjekkia under Paralympiske sommerleker 2008
Kategori:Deltakere for Tsjekkia under Paralympiske sommerleker 2012
Kategori:Fødsler i 1985
Kategori:Personer fra Praha